paragraph_text: Golman u hokeju na sebi tijekom utakmice nosi opremu tešku 22 kilograma, a za vrijeme susreta vrhunski golmani moraju popiti oko dvije litre vode. Crna pločica teška 17 dekagrama prema golmanu leti brzinom od gotovo 170 kilometara na sat. Vrhunski golmani reagiraju za 0,13 sekundi, no često je i to - presporo. Stres kojem su golmani izloženi tijekom tempom nabijene hokejske utakmice je ogroman. Zbog toga, ali i konstantnog znojenja, izgube i više od četiri kilograma za nešto više od dva sata. Kod golmana toliko je faktora koji mu mogu poremetiti koncentraciju. Udarci su toliko brzi da često jednostavno ne vidie pločicu, nego se prema osjećaju postavljaju na golu.